અગાઉ સુપ્રીમ કોર્ટે ગયા મહિને તિસ્તા અને તેના પતિને રાહત આપી હતી અને ૩૧મી મે સુધી ધરપકડ સામે રોક લગાવી હતી અને સંબંધિત કોર્ટ સમક્ષ તિસ્તાને અરજી કરવાની છૂટ પણ આપી હતી. તેથી તિસ્તા દ્વારા નીચલી અદાલતમાં અરજી કરવામાં આવી હતી, પરંતુ આ આગોતરા જામીન અરજી રદબાતલ ઠેરવવામાં આવી હતી. તેથી તિસ્તા અને તેના પતિએ નીચલી અદાલતના આદેશને હાઇકોર્ટ સમક્ષ પડકાર્યો છે. જેમાં એવી રજૂઆત કરી છે કે,‘તેમની વિરુદ્ધ ખોટી ફરિયાદ નોંધવામાં આવી છે અને પોલીસ ખોટી ફરિયાદના આધારે તેમની ધરપકડ કરવા માગે છે. આ કેસના મુખ્ય ફરિયાદી અંગત અદાવત રાખીને આવી ફરિયાદ નોંધાવી છે.’